paragraph_text: Kao i cijeli album, pjesma je snimljena na Springsteenovu kasetofonu s namjerom da se izvede za album u grupnom aranžmanu; međutim, došlo se do zaključka kako je demoverzija bolja od one grupne, a album je kasnije objavljen u originalnom obliku. Pjesmu karakterizira ista teška atmosfera kakva dominira cijelim albumom, a odsvirana je vrlo tihom usnom harmonikom i akustičnom gitarom.